Heinrich Vogeler

Heinrich Vogeler (Bremen, 1872ko abenduaren 12a - Karaganda, 1942ko ekainaren 14a) alemaniar margolari, diseinatzaile eta arkitektoa izan zen.

1890etik 1895era Kunstakademie Düsseldorf-en ikasi zuen eta Worpswedeko artisten koloniako kide izan zen. Art Nouveau estiloko liburuetarako ilustrazioak egin zituen, eta Maksim Gorkiren liburuak irakurri ondoren, langile klasearekin konprometitu zen. Boluntario izan zen Lehen Mundu Gerran, eta Ekialdeko Frontera bidali zuten. Bertan ideologia boltxebikea ikasi zuen.

Gerra ostean bakezale bihurtu zen. Azaroko Iraultzan parte hartu zuen eta Alemaniako Alderdi Komunistarekin bat egin zuen. Bere lanean erromantizismo batetik eduki proletario batera aldatu zen. 1931n Sobietar Batasunera emigratu zuen eta 1941ean Kazakhstanera deportatu zuten beste alemaniar batzuekin batera.

 Iruditegia 

 Kanpo estekak 

Kategoria:Bremendarrak
Kategoria:Alemaniako komunistak
Kategoria:Alemaniako margolariak
Kategoria:Alemaniako arkitektoak
Kategoria:Alemaniako diseinatzaileak
Kategoria:Lehen Mundu Gerrako Alemaniako militarrak